CELEX: 62017CN0370
Language: bg
Date: 2017-06-19 00:00:00
Title: Дело C-370/17: Преюдициално запитване от Tribunal de grande instance de Bobigny (Франция), постъпило на 19 юни 2017 г. — Caisse de retraite du personnel navigant professionnel de l'aéronautique civile (CRPNPAC)/Vueling Airlines S.A.

28.8.2017   
            
            
               BG
            
            
               Официален вестник на Европейския съюз
            
            
               C 283/25
            
         Преюдициално запитване от Tribunal de grande instance de Bobigny (Франция), постъпило на 19 юни 2017 г. — Caisse de retraite du personnel navigant professionnel de l'aéronautique civile (CRPNPAC)/Vueling Airlines S.A.
   (Дело C-370/17)
   (2017/C 283/34)
   Език на производството: френски
   
      Запитваща юрисдикция
   
   Tribunal de grande instance de Bobigny
   
      Страни в главното производство
   
   
      Жалбоподател: Caisse de retraite du personnel navigant professionnel de l'aéronautique civile (CRPNPAC) (Професионален пенсионен фонд на членовете на кабинните екипажи в гражданското въздухоплаване)
   
      Ответник: Vueling Airlines S.A.
   
      Преюдициален въпрос
   
   Запазва ли се действието на формуляр E 101, издаден в съответствие с член 11, параграф 1 и член 12а, параграф 1а от Регламент (ЕИО) № 574/72 от 21 март 1972 година относно определяне на реда за прилагане на Регламент (ЕИО) № 1408/71 от 14 юни 1971 година за прилагането на схеми за социална сигурност на заети лица, самостоятелно заети лица и членове на техните семейства, които се движат в рамките на Общността (1), от институцията, определена от органа на държавата членка, чието социалноосигурително законодателство продължава да бъде приложимо за заетото лице, при положение че формулярът E 101 е получен вследствие на измама или на злоупотреба с право, окончателно установени от съд на държавата членка, в която заетото лице упражнява или трябва да упражнява дейността си?
   При утвърдителен отговор на предходния въпрос издаването на формуляри E 101 представлява ли пречка за лицата, пострадали от претърпени от тях вреди в резултат на поведението на работодателя — извършител на измамата, да получат обезщетение за претърпените вреди, като участието на заетите лица в посочените във формуляра E 101 схеми не се поставя под въпрос с предявяването на иска за отговорност срещу работодателя?
   
      (1)  ОВ L 74, стр. 1; Специално издание на български език, 2007 г., глава 5, том 1, стр. 74.